CELEX: 32008D0270
Language: et
Date: 2008-02-25 00:00:00
Title: 2008/270/EÜ,Euratom: Nõukogu ja komisjoni otsus, 25. veebruar 2008 , ühelt poolt Euroopa Ühenduse ja Euroopa Aatomienergiaühenduse ning teiselt poolt Šveitsi Konföderatsiooni vahelise teadus- ja tehnikakoostöö lepingu Euroopa Ühenduse ja Euroopa Aatomienergiaühenduse nimel sõlmimise kohta

28.3.2008   
            
            
               ET
            
            
               Euroopa Liidu Teataja
            
            
               L 86/25
            
         
      NÕUKOGU JA KOMISJONI OTSUS,
   25. veebruar 2008,
   ühelt poolt Euroopa Ühenduse ja Euroopa Aatomienergiaühenduse ning teiselt poolt Šveitsi Konföderatsiooni vahelise teadus- ja tehnikakoostöö lepingu Euroopa Ühenduse ja Euroopa Aatomienergiaühenduse nimel sõlmimise kohta
   (2008/270/EÜ, Euratom)
   EUROOPA LIIDU NÕUKOGU JA EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut, eriti selle artiklit 170 koostoimes artikli 300 lõike 2 esimese lõigu esimese lause ja lõikega 3,
   võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,
   võttes arvesse komisjoni ettepanekut,
   võttes arvesse Euroopa Parlamendi arvamust, (1)
   
   ning arvestades järgmist:
   
               (1)
            
            
               Komisjon on pidanud ühenduste nimel läbirääkimisi ühelt poolt Euroopa Ühenduse ja Euroopa Aatomienergiaühenduse ning teiselt poolt Šveitsi Konföderatsiooni vahelise teadus- ja tehnikakoostöö lepingu (edaspidi „leping”) sõlmimise üle, millega nähakse samuti ette uuendatud lepingu ajutine kohaldamine.
            
         
               (2)
            
            
               Lepinguosaliste esindajad kirjutasid lepingu alla 25. juunil 2007 Luxembourgis eeldusel, et see sõlmitakse hilisemal kuupäeval.
            
         
               (3)
            
            
               Leping tuleks heaks kiita,
            
         ON TEINUD JÄRGMISE OTSUSE:
   Artikkel 1
   Ühelt poolt Euroopa Ühenduse ja Euroopa Aatomienergiaühenduse ning teiselt poolt Šveitsi Konföderatsiooni vaheline teadus- ja tehnikakoostöö leping (2) on käesolevaga Euroopa Ühenduse ja Euroopa Aatomienergiaühenduse poolt heaks kiidetud.
   Artikkel 2
   Nõukogu eesistuja Euroopa Ühenduse nimel ja komisjoni president Euroopa Aatomienergiaühenduse nimel esitavad lepingu artiklis 14 ettenähtud teate.
   Artikkel 3
   1.   Leping on seotud seitsme kokkuleppega, mis kirjutati Šveitsiga alla 21. juunil 1999 ja sõlmiti nõukogu ja komisjoni 4. aprilli 2002. aasta otsusega 2002/309/EÜ, Euratom teadus- ja tehnikakoostöö kokkuleppe suhtes Šveitsi Konföderatsiooniga seitsme kokkuleppe sõlmimise kohta. (3)
   
   2.   Seda ei uuendata juhul, kui lõikes 1 osutatud kokkulepped lõpetatakse.
   
      Brüssel, 25. veebruar 2008
      
         
            Nõukogu nimel
         
         
            eesistuja
         
         A. VIZJAK
         
      
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  23. oktoobri 2007. aasta arvamus (Euroopa Liidu Teatajas seni avaldamata).
   
      (2)  ELT L 189, 20.7.2007, lk 26.
   
      (3)  EÜT L 114, 30.4.2002, lk 1.